C:GEO

c:geo er en app til geocaching, som kører på Android-baserede smartphones (ikke iPhones). Applikationen kan hentes via dens hjemmeside eller fra Google Play. Næsten alle tekster er oversat til dansk, men man kan vælge i indstillingerne at bruge engelsk, hvis man hellere vil det.

Fordel
En rigtig stor fordel ved at bruge c:geo er at den både kan benyttes online med alle de fordele det har og/eller "offline" på samme måde som en rigtig geocaching GPS. D.v.s. at man kan benytte den hvor der ikke er mobil dækning eller når man f.eks. er på ferie. Det kræver bare at man hjemmefra (eller fra hotellet e.l.) starter med at hente caches ind på telefonen, samt at man har installeret offline kort. Når man er ude i felten bruger man sin "Gemte" liste og gemmer loggen offline. Når man kommer hjem igen (eller til hotellet e.l.) eksporterer man som fieldnotes til geocaching.com og omdanner dem efterfølgende til logs på geocaching.com.

Indstillinger
Inden man går på jagt, er det en fordel at ændre et par settings først. Settings/Indstillinger findes ved at trykke på Menu-knappen på telefonen, når man står på hovedbilledet (med de 6 ikoner), der kommer når c:geo startes. Jeg sætter ud fra min egen erfaring altid nedenstående (alt andet er ikke slået til). Husk - du kan sætte dem ud fra hvad du synes er rigtigt:


 * Login
 * Dit brugernavn + password til geocaching.com.
 * Er en forudsætning for at c:geo kan snakke med www.geocaching.com, så det skal altid tastes ind.
 * Auto-indlæs lang cachebeskrivelse
 * Bare så rart at have al tekst fra www.geocaching.com, inkl. hints.
 * Gem kort til offline brug
 * Light skin (sort på hvid, i stedet for hvid på sort)
 * Udelad egne og fundne cacher
 * Udelad deaktiverede cacher
 * Benyt Google Navigation
 * Map Sources --> Google Satelite
 * Default navigation --> Compas
 * Sekundær navigation --> Vis på kort

Søgning efter geocache
Søgning efter en geocache foregår på forskellige metoder:
 * Livekort
 * Her startes der med et kort, ud fra det der er sat under ”Map source” i indstillinger. Har man valgt ”Google Satelite”, bør der komme et satellit billede med centrum hvor man står. Hvis ikke, kan man trykke på det lille ”øje” ved siden af spørgsmålstegnet øverst til højre. Så centrerer den kortet efter hvor man er.
 * Live kort strategi
 * Findes ved at trykke menu, når kortet vises.
 * Fastest (hurtigst men koordinater kan være upræcise)
 * Fast (samme som ovenstående, men prøver at finde cachetype)
 * Detailed (samme som ovenfor, men henter detaljer for 20 nærmeste caches)
 * Speed dependent (kører detailed indtil man kommer over 30 km/t). Dette har jeg valgt.
 * Ikoner på kortet (kun de vigtigste)
 * Hvis der er en orange ring om cachen, er koordinatet ikke helt nøjagtigt. Vælg cachen for at få det nøjagtige.
 * ?? på ikonet --> Cache type ukendt. --> Vælg cachen for at se typen.
 * Hvis der er en lille blyant på ikonet --> Der er en personlig note på cachen.
 * Hvis der er en lille diskette på ikonet --> Cachen er gemt på telefonen
 * Smiley på ikonet --> cachen er fundet
 * Gem offline
 * Når man har en flok ikoner (caches) på kortet, kan man trykke "Menu" og vælge ”Gem offline”, hvorefter at alle caches på kortet gemmes på telefonen. Jeg tjekker altid efterfølgende om de nu også er gemt (lille diskette på ikonet). Jeg gemmer som regel cacherne vha. en wifi forbindelsen, da det går noget hurtigere.
 * Åben cache
 * Tryk på et ikon på kortet, og der kommer et ”mellem” vindue med flere valgmuligheder.
 * Flere detaljer --> Åben cache detaljer
 * Kompas --> tryk på kompasset øverst til højre for at få retning og afstand.
 * Gem --> Er jeg i felten, vælger jeg ofte gem, da jeg så kun skal hente beskrivelsen ned 1 gang. Cachen kan efterfølgende findes i ”Gemte” listen.


 * I nærheden (liste)
 * Viser dig de 20 nærmeste caches.
 * Nederst kan du vælge ”Flere cacher”, og der hentes 20 mere.
 * Hvis du vil se de udsøgte cacher på et kort, kan du trykke på det lille kort ikon øverst til højre.
 * Gem offline
 * Når man har en liste med caches kan man gemme dem på telefonen ved at trykke ”menu” og vælge ”Gem offline”.
 * Gemte
 * Dette punkt er godt til offline geocaching, eller hvis du vil være sikker på at du ikke bliver ramt af dårlig dækning på dataoverførsel via telefonforbindelsen.
 * Se ovenfor hvordan du gemmer caches på telefonen.
 * Man kan også lave en pocket query på www.geocaching.com og åbne den via på telefonen. På min model, spørger den om jeg vil åbne filen med c:geo, hvorefter cachene i queryen gemmes på telefonen.
 * Når man går ind i ”Gemte”, står man automatisk på ”Stored” listen. Den indeholder caches som gemt på telefonen.
 * Man kan dog lave flere lister, og flytte caches rundt mellem listerne. Jeg har f.eks. en liste der hedder ”Solved” (løste), som indeholder de mysteries som jeg har løst, men ikke fundet.
 * Tryk på ”Stored” i øverste liste, og du kan nu skifte liste, eller oprette en ny.
 * Vil du flytte caches, så tryk ”menu” og ”Select mode”. Nu kan du vælge dem du vil flytte. Du kan evt. vælge dem du ikke vil vælge og trykke ”menu” og ”Invert selection”, så vender den din udvælgelse, således at dem du havde valgt før, er de eneste der ikke er valgt. Det er ofte ganske brugbart.
 * Slet gemte
 * Jeg sletter ofte ”Stored” listen, når jeg kommer hjem fra en geotur. Tryk ”Menu” og ”Manage” og ”Drop all”, eller udvælg dem du vil have slettet, og tryk ”Manage” og vælg ”Drop selected”.
 * Hvis du vil se de gemte på et kort, så tryk på det lille kort øverst til højre når du står på listen.
 * Søgning
 * Fra et koordinat
 * På en adresse
 * GC kode
 * Nøgleord (cachenavn)
 * Fundet af bruger
 * Gemt af bruger
 * Trackable id

Alle ovenstående metoder kan filtres på cachetype (traditionel, multi cache, unknow osv.) via ”Stikkontakt vipper ikonet” på c:geo startskærmen.

Cache detaljer
Når du har valgt en cache ud fra en af ovenstående søgemetoder får du cachedetaljerne. Du skal ”slide” sidelæns for at komme til de forskellige skærmbilleder.
 * Tryk på attribut listen, for at se ikonerne som tekst.
 * På beskrivelsesbilledet står hintet nederst. Tryk på hintet for at få det i klar tekst.
 * Navigation
 * Er det en traditionel cache, kan du trykke på kompas ikonet øverst til højre. Så får du retning og afstand.
 * Ellers tryk ”menu”, ”naviger” og vælg
 * ”Kompas” for retning og afstand
 * c:geo står default til ”Kompas” dvs. elektronisk kompas. På de telefoner jeg har haft har det ikke virket særlig godt. Derfor slår jeg den altid over på ”Use GPS” som kompas. Det virker, men man skal bevæge sig for at kompaspilen retter ind. Man skifter ved at trykke ”Menu” og derefter ”Use GPS” eller ”Use Compas” når man har kompasset fremme.
 * Projektion / Pejling
 * Har man kompasset fremme, kan man lave en pejling ved at trykke ”Menu” og vælge ”Set destination”. Tryk på knappen ”Mine koordinater”, hvis du står der hvorfra der skal projekteres fra. Vælg retning og afstand. Tryk menu og vælg ”Compas”. Enkelt ik’?
 * Eksempler på pejlings opgaver:
 * http://coord.info/GC2P0ND
 * ”Vis på kort” for at se et kort over hvor den ligger
 * ”Vejvisning”, hvis Google Navigation skal åbnes, og du vil have en drej til højre, venstre osv. Vejvisning til cachen. Dette er virkelig nice.
 * Logning
 * Når du står på cachedetaljerne (lige meget hvilket at billederne), kan du trykke ”Menu” og vælge ”Log besøg”. Ved tryk på ”Fundet” kan du f.eks. vælge ”Ikke fundet” osv. Skriv din log og tryk ”Submit log”.
 * Hvis der ikke er telefon dækning, kan du vælge ”Gem”, og så trykke ”Submit log” når du igen får dækning/kommer hjem.


 * Waypoints
 * På skærmbilledet længst til venstre, kan man se waypoints, eller selv tilføje sine waypoints. Tit er der parkerings waypoints her, og hvis cacheejeren har været flink, er de forskellige waypoints til en multi cache vist her. Dog uden koordinater
 * Opdatere et koordinat
 * Tryk på et waypoint og vælg "Rediger"
 * Tryk på koordinatet øverst og ret til nye.
 * Tryk Done og husk at trykke ”Gem” nederst på skærmen.
 * Tilføj nyt waypoint
 * Tryk ”Tilføj waypoint”
 * Tryk på koordinatet øverst og ret koordinatet til. Tryk ”Done”.
 * Giv evt. waypointet et navn – f.eks. WP1, men c:geo navngiver dem selv hvis man ikke angiver noget. Den gør det meget fornuftigt.
 * Vælg type på dropdownen. F.eks. Mål, Multi-cache post osv.
 * ''Projektion / Pejling (finde ny koordinat ud fra retning og afstand)
 * Dette er virkelig nemt med c:geo
 * Indtast koordinatet du skal pejle ud fra som ovenfor.
 * Indtast retning og afstand.
 * Tryk gem.''
 * Navigation til et waypoint
 * Tryk på det lille kompas yderst til højre på waypointlisten, eller tryk på waypointet og vælg ”Compas”, eller ”Naviger”.
 * Vælger du naviger på ovenstående har du samme muligheder som ved Navigation ovenfor ved Cache detaljer.

Offline maps
Sådan får du statiske kort i c:geo. Fordelen ved OSM kort er at de ofte har stier med som Google maps ikke har på deres kort.
 * Gå ind på http://faq.cgeo.org/
 * Find afsnittet “OpenStreetMap” og følg linket ”mapsforge website” http://download.mapsforge.org/maps/.
 * Vælg ”Europa”, og hent ”denmark.map” eller hvad du nu har brug for.
 * Tilslut derefter telefonen via USB, kopiere filen ind i en mappe som du opretter på telefonen (jeg har oprettet en undermappe i mappen ”.cgeo” kaldet OSM).
 * Gå ind i C:Geo, tryk ”Menu” og ”Indstillinger”, og gå et stykke ned til Map Sources og vælg ”OSM: Offline”. Tryk på ”…” knappen, og telefonen bliver søgt igennem for .map filer.
 * Vælg den kortfil du vil bruge f.eks. denmark.map.
 * I ”Live-kort” kan du nu se et nyt kort, som også kan bruges når du ikke har dækning på telefonnettet, eller er i udlandet og vil ikke betale roaming afgift – great.
 * Begrænsningen er at du ikke kan se kort fra andre dele af verden end det der er aktivt i øjeblikket, og du kan ikke via livemap åbne en cache, og derefter vise placering under ”Vis på kort”. Så bryder c:geo ned pga. ”out of memory” da den så skal loade kortet 2 gange (ifølge c:geo – på min telefon virker det fint).
 * Der kan også i følge c:geo FAQ'en være hastighedsproblemer ved større kort.

Backup / Restore
Hvis du gemmer forskellige lister under ”Gemte” i c:geo er det en god ide at tage en backup af c:geo.
 * Gå ind i c:geo, tryk ”Menu”, vælg ”Indstillinger” og gå næsten til bunden af listen. Tryk ”Backup”. Modsat hvis du vil lave restore.
 * Du kan sandsynligvis finde backupfilen, hvis du tilslutter din telefon til din computer med et USB kabel, og finder filen ”cgeo.sqlite” i mappen ”.cgeo”. Kopier filen til din PC, og så har du sikret dig dine data ikke kun ligger på telefonen.